આ તો ઠીક પણ અત્યાધુનિક ટ્રોમા સેન્ટરની પાછળ ચાર મહિનાથી ગટર ઊભરાય છે. જેમાં તંત્ર એકબીજા પર દોષારોપણ કરે છે. વી.એસ. હોસ્પિટલના સુપરિન્ટેન્ડેન્ટ ડો.સંદીપ મલ્હાન કહે છે, આ બધી વહીવટી બાબતો હોઇ આ મારો વિષય નથી! જ્યારે વી.એસ. હોસ્પિટલના ડેપ્યુટી ડાયરેકટર એન.ડી. પરમાર કહે છે, હોસ્પિટલ બહાર રોડ ગટરનો પ્રશ્ન હોઇ ટ્રોમા સેન્ટરની પાછળ ગટર ઊભરાઇ છે. અમે તો અંદરના મેનહોલ ઊંચા કર્યા છે. હવે આ અંગે પશ્ચિમ ઝોનનો ઇજનેર વિભાગ વધુ માહિતી આપી શકશે. જ્યારે પશ્ચિમ ઝોનના ઇજનેર વિભાગના વડા હરપાલસિંહ ઝાલા કહે છે ‘વી.એસ. હોસ્પિટલની ગટર ચોકઅપ થઇ છે. એટલે બહારના રસ્તા પરની ગટરની મેનહોલિંગની કામગીરી હાથ ધરાઇ છે. ઉપરાંત વી.એસ. હોસ્પિટલમાં ગટર સફાઇ માટે જેટિંગ મશીન પણ મોકલાવાયું હતું.’